CELEX: 32013R0492
Language: bg
Date: 2013-05-28 00:00:00
Title: Регламент за изпълнение (ЕС) № 492/2013 на Комисията от 28 май 2013 година за изменение на регламенти (ЕО) № 533/2007, (ЕО) № 536/2007 и (ЕО) № 442/2009 по отношение на наличните количества за тарифните квоти за внос в рамките на посочените регламенти

29.5.2013   
            
            
               BG
            
            
               Официален вестник на Европейския съюз
            
            
               L 142/1
            
         РЕГЛАМЕНТ ЗА ИЗПЪЛНЕНИЕ (ЕС) № 492/2013 НА КОМИСИЯТА
   от 28 май 2013 година
   за изменение на регламенти (ЕО) № 533/2007, (ЕО) № 536/2007 и (ЕО) № 442/2009 по отношение на наличните количества за тарифните квоти за внос в рамките на посочените регламенти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 144, параграф 1 във връзка с член 4 от него,
   като има предвид, че:
   
               (1)
            
            
               С регламенти (ЕО) № 533/2007 на Комисията от 14 май 2007 г. относно откриване и управление на вносни тарифни квоти в сектора на птичето месо (2), (ЕО) № 536/2007 на Комисията от 15 май 2007 г. относно откриване и управление на вносна тарифна квота за птиче месо, разпределена за Съединените американски щати (3), и (ЕО) № 442/2009 на Комисията от 27 май 2009 г. относно откриване и управление на тарифни квоти на Общността в сектора на свинското месо (4) се откриват тарифни квоти за определени количества продукти от пилешко и от свинско месо.
            
         
               (2)
            
            
               В Споразумението под формата на размяна на писма между Европейския съюз и Съединените американски щати в съответствие с член XXIV, параграф 6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в хода на присъединяването им към Европейския съюз, одобрено с Решение 2013/125/ЕС на Съвета (5), се предвижда Съюзът да предостави допълнителни количества в рамките на тарифната квота за внос на продукти от пилешко и от свинско месо. Следователно наличните количества за съответните тарифни квоти на Съюза за внос на пилешко и свинско месо следва да се коригират.
            
         
               (3)
            
            
               Поради това регламенти (ЕО) № 533/2007, (ЕО) № 536/2007 и (ЕО) № 442/2009 следва да бъдат съответно изменени.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 533/2007 се изменя в съответствие с приложение I към настоящия регламент.
   Член 2
   Приложение I към Регламент (ЕО) № 536/2007 се изменя в съответствие с приложение II към настоящия регламент.
   Член 3
   Приложение I към Регламент (ЕО) № 442/2009 се изменя в съответствие с приложение III към настоящия регламент.
   Член 4
   Настоящият регламент влиза в сила на третия ден след публикуването му в Официален вестник на Европейския съюз.
   
   Той се прилага от квотната година, започваща на 1 юли 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 125, 15.5.2007 г., стр. 9.
   
      (3)  ОВ L 128, 16.5.2007 г., стр. 6.
   
      (4)  ОВ L 129, 28.5.2009 г., стр. 13.
   
      (5)  ОВ L 69, 13.3.2013 г., стр. 4.
   
      ПРИЛОЖЕНИЕ I
      Таблицата в приложение I към Регламент (ЕО) № 533/2007 се изменя, както следва:
      
                  1)
               
               
                  в реда за група номер P 2 вписването в колоната „Годишни количества (в тонове)“ се заменя с „8 570“;
               
            
                  2)
               
               
                  в реда за група номер P 3 вписването в колоната „Годишни количества (в тонове)“ се заменя с „2 705“;
               
            
                  3)
               
               
                  в реда за група номер P 4 вписването в колоната „Годишни количества (в тонове)“ се заменя с „1 781“.
               
            
   
      ПРИЛОЖЕНИЕ II
      В таблицата от приложение I към Регламент (ЕО) № 536/2007 вписването в колоната „Общо количество в тонове продуктово тегло от 1 юли 2006 г.“ се заменя с „21 345“, а заглавието на посочената колона се заменя с „Годишно количество (в тонове)“.
   
   
      ПРИЛОЖЕНИЕ III
      Приложение I към Регламент (ЕО) № 442/2009 се изменя, както следва:
      
                  1)
               
               
                  в таблицата в част A на реда за пореден номер 09.0123 вписването в четвъртата колона „Количество в тонове (тегло на продукта)“ се заменя с „6 135“;
               
            
                  2)
               
               
                  в таблицата в част Б на реда за пореден номер 09.4170 вписването в четвъртата колона „Количество в тонове (тегло на продукта)“ се заменя с „4 922“.